# Efecte Mandela

L'efecte Mandela, batejat amb aquest nom per la pseudocientífica Fiona Broome, és el nom amb què es coneix popularment el fenomen de confabulació compartida per diverses persones. Rep el nom del Premi Nobel de la Pau sud-africà Nelson Mandela, ja que, quan s'anuncià la seva mort el 2013 diverses persones afirmaren recordar que Mandela havia mort als anys vuitanta.
S'han donat diverses explicacions al fenomen (diverses d'aquestes de caràcter pseudocientífic) malgrat que existeix ampli consens sobre la raó d'aquest efecte. Tots els records es reconstrueixen periòdicament al llarg de la vida d'una persona, i són modificats a través d'estímuls tant interns com externs. Les referències a un record diferent (ja sigui per mitjà de converses amb altres individues o de mitjans de comunicació que propaguen una idea equivocada) modifiquen l'experiència i modelen els records originals, tot plegat reforçat pels biaixos de confirmació i les dissonàncies cognitives.

## Exemples

L'efecte Mandela es produeix en una gran varietat de contextos diferents, sovint relacionats amb memòries d'infantesa. Alguns dels exemples més notables es mostren a continuació.
* La frase "Sue Ellen, ets un pendó", que és central de la versió en català, però que en realitat és «...tu, mentrestant, fent el pendó..».
* Mickey Mouse és recordat amb tirants, malgrat que no en porta.
* Mickey Mouse és recordat sense cua.
* A la saga de pel·lícules Star Wars la frase «Luke, I am your father» (anglès) o «Luke, jo sóc el teu pare» (català), en realitat és «No, I am your father» o «No, jo sóc el teu pare».
* Quan es va canonitzar Teresa de Calcuta el 2016, molta gent recordava que s'havia canonitzat el 1990.
* Encara que molta gent recorda l'home del logotip del Monopoly vestint un monocle, no en porta pas cap.
* Hi ha gent que recorda la frase «Ladran Sancho, señal que cabalgamos» de l'obra El Quixot, malgrat que no hi apareix.
* A Espanya molta gent recorda haver seguit en directe el cop d'estat del 23 de febrer de 1981, malgrat que només es va retransmetre per ràdio.
* En la pel·lícula Casablanca en lloc de la frase «toca-la una altra vegada, Sam», Ilsa diu «toca-la, Sam». Aquest fals record apareix per diverses versions idiomàtiques del llargmetratge.
* "Elemental, estimat Watson", que Sherlock Holmes mai no va dir.

## Referències

* ↑ Painter, Sally. «The Mandela Effect: An Academic Explanation» (en anglès). Top Secret Writers, 29-11-2017. [Consulta: 5 desembre 2018].
* 1 2 3 4 5 «Efecte Mandela: és fiable la nostra memòria?». Catalunya Diari, 05-02-2018. Arxivat de l'original el 6 de desembre 2018. [Consulta: 5 desembre 2018].
* ↑ DJ, Rauliki. Efecto Mandela, Soy Testigo: Universos Paralelos: Vida DespuÉs de la Vida (en castellà). Independently Published, 2019-02-22. ISBN 978-1-7978-1633-3.
* ↑ Aamodt, Caitlin. «Collective False Memories: What’s Behind the ‘Mandela Effect’?» (en anglès), 16-02-2017. Arxivat de l'original el 28 de febrer 2017. [Consulta: 5 desembre 2018].
* 1 2 3 Cooke, Henry. «NZ and the 'Mandela Effect': Meet the folks who remember New Zealand being in a different place» (en anglès). Stuff Limited, 12-10-2016. [Consulta: 5 desembre 2018].
* ↑ «Are you living in an alternate reality? Welcome to the wacky world of the 'Mandela Effect'» (en anglès). The Telegraph, 20-09-2016. [Consulta: 5 desembre 2018].
* ↑ Brown, Adam D.; Kouri, Nicole; Hirst, William «Memory's Malleability: Its Role in Shaping Collective Memory and Social Identity» (en anglès). Frontiers in Psychology, 3, 23-09-2012, p. 257. DOI: 10.3389/fpsyg.2012.00257. ISSN: 1664-1078. PMC: 3402138. PMID: 22837750.
* 1 2 Nicholson, Malcolm. «Can groups of people "remember" something that didn't happen?» (en anglès). [Consulta: 5 desembre 2018].
* ↑ Tillquist, Erin. «False Memories in the News: Are Pictures Worth MORE Than 1,000 Words?» (en anglès). CogBlog, 26-11-2013. [Consulta: 5 desembre 2018].
* 1 2 3 4 Pico, Iván. «El efecto Mandela: 16 ejemplos de como nos inventamos las cosas.» (en castellà). [Consulta: 5 desembre 2018].
* ↑ «"Sue Ellen, ets un pendó!", la frase que J.R. mai no va dir», 24-11-2012. [Consulta: 10 desembre 2022].
* ↑ «Star Wars - I am Your Father - (Multi-Langage) 20 Langues». [Consulta: 10 desembre 2022].
* ↑ Castillero Mimenza, Oscar. «Efecto Mandela: cuando muchas personas comparten un recuerdo falso» (en castellà). Psicología y Mente. [Consulta: 5 desembre 2018].
* ↑ Fourtané, Susan. «Mandela Effect: The Science Behind Our Collective False Memories» (en anglès). Interesting Engineering, 28-08-2018. [Consulta: 5 desembre 2018].
* ↑ «El Efecto Mandela» (en castellà). Brainjae, 02-09-2017. Arxivat de l'original el 5 de desembre 2018. [Consulta: 5 desembre 2018].
* ↑ «Definition of Elementary, my dear Watson | Dictionary.com» (en anglès). [Consulta: 10 desembre 2022].